
	JUDEȚUL TIMIȘ                  

	ORAȘUL DETA

	CONSILIUL LOCAL


      Procedura de stabilire și  încasare a taxelor pt. utilizarea temporară
     a locurilor publice de desfacere din Piața Agroalimentară din Deta și  str. Mihail Eminescu nr.3

Temeiul legal îl constituie prevederile art. 486 alin. (1)-(3) din Legea nr. 227/2015 privind Codul Fiscal, cu modificările și completările ulterioare, potrivit căruia ,, (1) Consiliile locale, Consiliul General al Municipiului București sau consiliile județene, după caz, pot institui taxe pentru utilizarea temporară a locurilor publice și pentru vizitarea muzeelor, caselor memoriale monumentelor istorice de arhitectură și arheologie și alte asemenea. (2) Consiliile locale pot institui taxe pentru deținerea sau utilizarea echipamentelor și utilajelor destinate obținerii de venituri care folosesc infrastructura publică locală, pe raza localității unde acestea sunt utilizate, precum și taxe pentru activitățile cu impact asupra mediului înconjurător. (3) Taxele prevăzute la alin. (1) și (2) se calculează și se plătesc în conformitate cu procedurile aprobate de autoritățile deliberative interesate,,. 
Domeniul de aplicare al procedurii: utilizarea temporară a locurilor publice de desfacere din cadrul piețelor și târgurilor din orașul Deta.
1. Taxele pentru utilizarea temporară a locurilor publice de desfacere din cadrul piețelor și târgurilor din orașul Deta sunt stabilite prin hotărârea consiliului local.

2. Taxele se stabilesc pentru fiecare masă/boxa/teren/mijloc de transport ocupat și pentru fiecare zi calendaristică sau lună, în funcție de perioada solicitată.
3. Taxele stabilite în temeiul art. 486 din Legea nr. 227/2015 privind Codul Fiscal, cu modificările și completările ulterioare, vor fi percepute anterior utilizării sau solicitării bunului sau serviciului taxabil.

4. Taxele anterior menționate se fac venit la bugetul orașului Deta.

5. Responsabilitatea verificării și încasării taxei revine angajaților primăriei Deta, cu atribuții stabilite în acest sens.
6. Neachitarea taxei de utilizare a locurilor publice atrage după sine eliberarea amplasamentului.

7. Proprietarul pieței și al târgului asigură informarea corespunzătoare a utilizatorilor, prin afișarea tarifelor stabilite în locuri vizibile, ușor accesibile acestora.
